《送表侄赵子亿之官沧州兼简通守李延宁》
宋代·贺铸

吾昔游浮阳，童心初办狂。
淩高瞰海日，径欲穷扶桑。
岁纪忽再瞰，此图竟莫偿。
今适送子往，临风但彷徉。
之子公族秀，祖基维懿王。
成吾家宅相，裂封复吾乡。
汝翁同谷守，视吾犹雁行。
後生古所畏，之子未易量。
筦库方试吏，事役须更尝。
譬彼汗血驹，齿齐即腾骧。
昃宜勤夙夜，动虞三尺妨。
勿惮川陆遥，千里如邻墙。
勿计弦晦余，俛仰度三霜。
边朔昔云苦，今歌海隅康。
正赖别驾贤，不减晋王祥。
依投得吏师，行见售所长。
为吾语故人，曩契想未忘。
愿致双鱼封，继以一鹗章。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。